b'\n_START_ARTICLE_\nMareritt ved midtsommer\n_START_SECTION_\nHandling\n_START_PARAGRAPH_\nEkteparet Lehmann er p\xc3\xa5 ferie ved deres landsted p\xc3\xa5 S\xc3\xb8rlandet. Etterhvert skal mange skumle ting foreg\xc3\xa5 ved landstedet og idyllen brytes br\xc3\xa5tt av en uhyggelig hendelse._NEWLINE_Tove Lehmann plages av nattlige mareritt. Er det hennes avd\xc3\xb8de ektemann som viser seg utenfor vinduet \xc3\xac sommernatten? Politibetjent Sigurdson og hans kollega Mette l\xc3\xb8ser mysteriet._NEWLINE_Opplegget for kriminalen er denne gang litt annerledes enn i andre \xc2\xabHelmer og Sigurdsson\xc2\xbb-serier. Seerne f\xc3\xa5r vite mer enn politiet og kan f\xc3\xb8lge den kriminelle utviklingen p\xc3\xa5 en annen m\xc3\xa5te.\n_START_SECTION_\nOm serien\n_START_PARAGRAPH_\nOpptakene skjedde i Ris\xc3\xb8r, Tvedestrand, Skien og Oslo._NEWLINE_Den ble innspilt sommeren 1979, omtrent samtidig som Septembermordet og Sp\xc3\xb8kelsesbussen.'